આ દરમિયાન એક વર્ષ પહેલા વેપારી તેની બીએમડબલ્યુ કાર સોનાલીને રૂપિયા 12.50 લાખમાં વેચાણે આપી હતી. જે પૈકી સોનાલીએ રૂ.9.50લાખનો ચેક આપ્યો હતો. જે રિટર્ન થતા વેપારીએ સોનાલીને ફોન કર્યો હતો. પણ સોનાલીએ સંતોષકારક જવાબ ન આપતા વેપારીએ તેના વકીલ મારફતે સોનાલીને ચેક રિટર્નની નોટીસ મોકલી આપી હતી. ત્યારબાદ સોનાલીએ વેપારીને ફોન કરીને ધમકી આપી હતી કે 'તને કાર પણ પાછી નહી મળે અને પૈસા પણ નહી આપુ. જો તુ પૈસા માંગીશ તો મારી પાસે આપણા બંનેના અંગત ફોટોગ્રાફ્સ છે જે હુ તારા ફેસબુક પર પોસ્ટ કરી દઇશ' જેથી સામાજીક બદનામીના ડરથી વેપારીએ તેની સાથે સમાધાન કરતા કારના પૈસા નહી માંગવાની ખાતરી આપી હતી. પણ, સોનાલીએ તેની પાસે બીજા 15 લાખ રૂપિયાની માંગણી કરી હતી અને જો પૈસા નહી આપે તો બદનામ કરવાની ધમકી આપી હતી. જેથી વેપારીએ પૈસા આપવાની પણ તૈયારી બતાવી હતી અને ગત 14મી સપ્ટેમ્બરે સોનાલીને અમદાવાદ બોલાવીને રૂપિયા 14 લાખ આપી દીધા હતા. આ સમયે સોનાલીએ ખાતરી આપી હતી કે તે હવે વેપારીને હેરાન નહી કરે.